joelniklaus/EU_Wikipedias huggingface dataset:
Tadaiķi vald

Tadaiķi vald (läti keeles Tadaiķu pagasts) on vald Lätis Lõuna-Kuramaa piirkonnas.

Vald piirneb sama piirkonna Durbe linnaga ning Durbe, Dunalka, Bunka, Grobiņa, Gavieze ja Medze vallaga.

Valla pindala on 77,6 km². 2016. aasta seisuga elas seal 866 inimest. Valla keskus on Lieģi küla.

Ajalugu 
19. sajandi esimesel poolel olid praeguse valla alal Altovīte, Lieģi, Aistere ja Vārve mõisad. Aastal 1935 oli valla pindala 60,7 km². Aastal 1945 moodustati vallas Tadaiķi ja Vārtāja külanõukogud, aastal 1949 aga vald likvideeriti. Aastal 1954 liideti Tadaiķi külanõukoguga likvideeritav Vārtāja külanõukogu, aastal 1968 aga osa Tāši külanõukogust. Aastal 1977 liideti osa külanõukogust, sealhulgas Tadaiķi piirkond, Bunka külanõukoguga. Aastal 1990 moodustati külanõukogust Tadaiķi vald. Aastal 2000 liideti see Durbe linna maaterritooriumiga, nii et moodustus Durbe piirkond. 2009. aasta haldusreformi käigus moodustati omavalitsuse territooriumil taas Tadaiķi vald. 2021. aastast kuulub vald Lõuna-Kuramaa piirkonda.

Kaitstavad objektid 
Kultuurimälestistest on riikliku kaitse all Brenči muinaskalmed. Vallas kasvab arvukalt nimetuid looduskaitsealuseid põlispuid.

Asustus 

Aastal 2011 elas vallas 789 lätlast, 27 venelast, 16 valgevenelast, 12 ukrainlast, 2 poolakat ja 41 leedulast.

Valla külad on:

Ülejäänud valla elanikud elasid külade koosseisu mitte kuuluvates taludes.

Viited

Välislingid 

Läti vallad
Lõuna-Kuramaa piirkond
Buffalo City linnaringkond

Buffalo City linnaringkond on Lõuna-Aafrika Vabariigi Ida-Kapimaa provintsis asuv 2. järgu haldusüksus.

Buffalo City linnaringkond moodustati 2000. aasta detsembris.

2011. aasta rahvaloenduse andmetel oli Buffalo City linnaringkonna elanikest mustanahalisi aafriklasi 85,11%, valgeid 7,71%, värvilisi 6,02%, India või Aasia päritolu inimesi 0,83% ja teisi 0,33%. Koosa keelt pidas emakeeleks 78,83% inimesi, inglise keelt 11,00% ja viipekeelt 0,72% inimesi.

Viited

Lõuna-Aafrika Vabariigi ringkonnad
DEA (andmebaas)

DEA (akronüüm fraasist "digiteeritud eesti ajalehed") on kolme Eesti raamatukogu projekt, mille käigus koostatakse vanade eesti ajalehtede andmebaasi, mis sisaldab nende ajalehtede digitaalseid pildifaile. Andmebaasist on leitavad paljud eesti ajalehed, mis ilmusid 1821–1944, samuti mitmed väliseesti ajalehed, mis on ilmunud või ilmusid alates 1944.

Projekti koordinaator on Eesti Rahvusraamatukogu. Projektis osalevad ka Eesti Kirjandusmuuseumi Arhiivraamatukogu ja Tallinna Pedagoogikaülikooli Akadeemiline Raamatukogu.

Projekti algas 2002.

Projekti on toetanud Kultuuriministeerium, samuti Sorosi Fond. Projekti juhib Krista Kiisa.

Viited

Välislingid
Projekti koduleht ja andmebaas

Eesti andmebaasid
Eesti Rahvusraamatukogu
Nelson Mandela Bay linnaringkond

Nelson Mandela Bay linnaringkond on Lõuna-Aafrika Vabariigi Ida-Kapimaa provintsis asuv 2. järgu haldusüksus.

2011. aasta rahvaloenduse andmetel oli Nelson Mandela Bay linnaringkonna elanikest mustanahalisi aafriklasi 60,13%, värvilisi 23,56%, valgeid 14.36%, India või Aasia päritolu inimesi 1,11% ja teisi 0,84%. Koosa keelt pidas emakeeleks 53,92% inimesi, afrikaani keelt 29,34% ja inglise keelt 13,46% inimesi.

Viited

Lõuna-Aafrika Vabariigi ringkonnad
Lembri Uudu

"Lembri Uudu" on 2017. aastal linastunud dokumentaalfilm, mis jutustab Saaremaa Pähkla küla elanikest.

Süžee 
Kuni Eesti Vabariigi taasiseseisvumiseni 1991. aastal tegutses Pähkla külas Saaremaal kolhoos, mis andis tööd pea kõigile külaelanikele. Kolhoosis töötas traktoristina ka Lembri Uudu. Pärast kolhoosi lagunemist kaotas suurem osa külaelanikest oma töö ja Uudu suri. Vahel aga juhtub nii, et inimese tegelik elujõud tuleb välja alles pärast tema surma. Lembri Uudu suri ära nii õigel ajal, et temast sai kangelane, kes hoiab siiani külaelul hinge sees ja kolhoosi koos.

Filmi loomine 
Stsenarist ja režissöör Eeva Mägi vanaema ning Pähkla külast pärit Helga-Niina Kukk'e ning teiste külaelanike elust jutustava teose filmimine toimus 2016. aasta aprillis Alasti Kino vahendusel. Film esilinastus 27. jaanuaril 2017 Kuressaare kultuurikeskuses, 31. jaanuaril Tallinna kinos Artis, 15. veebruaril ETV ekraanil sarjas "Eesti Lood" ning 28. märtsil YLE TV (Soome) ekraanil. Dokumentaalfilm on sellest ajast alates osalenud mitmetel rahvusvahelistel filmifestivalidel.

Osades 

Uudo "Uudu" Lember (fiktiivse Uudu vaimuna)
 Helga-Niina Kukk
 Herta Pitk
 Kalev Pitk
 Jaanis Niit
 Lembi Arro
 Regina Sai
 Rein Sai
 Arvo Kald

Tegijad 

 Stsenarist ja režissöör – Eeva Mägi
 Produtsent – Edina Csüllög
 Operaator – Heiko Sikka
 Helirežissöör – Tanel Kadalipp
 Monteerija – Jette-Krõõt Keedus
 Toimetaja  – Liis Nimik
 Droonivõtted – Valmar Voolaid

Viited 

 Lembri Uudu, Eesti Filmi Andmebaas
 Eesti Lood: Lembri Uudu, ERR Arhiiv
 Esilinastub “Lembri Uudu”, Saarte Hääl 27.01.2017

Välislingid 

Alasti Kino,  loomingulise kollektiivi kodulehekülg
"Eesti Lood", sarja kodulehekülg ETV programmi raames
Uudo Lember (paremal) koos venna Sulev Lembriga, foto Saarte Hääles, 27.01.2017

Eesti dokumentaalfilmid
2017. aasta filmid
Geoloogia sügiskool

Geoloogia sügiskool on Eesti Looduseuurijate Seltsi geoloogiasektsiooni korraldatav geoloogiahuviliste kokkusaamine.

Esimene sügiskool toimus 28.-30. oktoobrini 2005 Võrumaal Ala-Kiidi turismitalus.

Sügiskool annab välja kogumikku "Schola Geologica", mida kirjastab Eesti Looduseuurijate Selts.

Toimunud sügiskoolid
1. 28.–30. oktoober 2005, Võrumaa, Ala-Kiidi turismitalu. "Teadus geoloogias".
2. 2006. "Vasaraga tähtede poole".
3. 2007. "Mudelid ja modelleerimine".
4. 2008. "Suured teooriad".
5. 2009. "Piirideta geoloogia".
6. 2010. "Globaalsed muutused".
7. 2011. "Maa ressursid".
8. 2012. "Katastroofid Maa ajaloos".
9. 2013. "Aeg".
10. 2014. "Fosfor – aegade algusest tänapäevani".
11. 2015. "195 aastat geoloogiat Eestis".
12. 2016. "Meri".
13. 2017. "Maa Varad".
14. 12.–14. oktoober 2018, Viljandimaa, Kopra talu. "Maapõuevisioon".
15. 18.–20. oktoober 2019, Hiiumaa, Kärdla kultuurikeskus. "Kliima".
16. 25.–27. september 2020, virtuaalselt. "Tihedalt kooselamise teooria". (Koos 46. Teoreetilise Bioloogia Kevadkooliga.)
17. 17. september 2021, Tartu, Lodjakojas. "Vaatame edasi!"

Viited

Välislingid
Koduleht

Eesti Looduseuurijate Selts
Eesti geoloogia
Eesti konverentsid
Medņi raudteepeatus

Medņi raudteepeatus on endine raudteepeatus Ieriķi–Gulbene–Abrene raudteel Gulbene piirkonna Stāmeriena vallas Medņi küla juures.

Peatus asus Riia jaamast 109 km kaugusel. 

Peatus avati esimese maailmasõja ajal kui rongide möödasõidukoht. Toonase haldusjaotuse järgi jäi see Gulbene kihelkonda Stāmeriena mõisa maadele. Läti keeles kasutati sealse peatuskoha kohta nimetust Lāču m (lühendatud Lāču muiža). Medņi nime hakkas see kandma aastal 1935. XX sajandi viiekümnendatel aastatel see suleti.

Viited

Välislingid
 Peatus vanal kaardil

 

Läti endised raudteejaamad
Gulbene piirkond
Gulbene kihelkond
Ieriķi–Gulbene–Abrene raudtee
Gorleben

Gorleben on väike vald (Gemeinde) Gartow piirkonnas Saksamaal Alam-Saksi liidumaal Lüchow-Dannenbergi kreisis. Valla pindala on 21,25 km². 31. detsembril 2017 elas seal 600 inimest. Piirkond on tuntud ka kui Wendland.

Gorlebenit on linnana esmakordselt maininud Dannenbergi valitsejad 1360. aastal; paigas oli linnus. Nimi "Gorleben" tuleb arvatavasti sõnadest Goor ("muda"; kuid slaavi keeles tähendab Gor "mäge") ja leben ("pärand").

Gorleben on tuntud kui vastuoluline radioaktiivsete jäätmete lõppladustamise koht, mida praegu kasutatakse vahehoidlana, kuid mida kavatsetakse Gorlebeni soolakupliga kasutada tulevase sügava lõpphoidlana jäätmetele tuumareaktoritest. Alates 1970. aastast on see põhjustanud keskkonnakaitsjate sagedasi proteste.

Väikelinn asub otse Elbe vasakul kaldal, umbes 20 m üle merepinna. Elbe maastik ulatub itta, põhja ja loodesse, kaitstuna kui Alam-Saksi Elbe oru niitude biosfääri kaitseala. Lõunasse jääb suur männimetsa ala, Gartower Tannen. Saksamaal on see suurim jätkuv eraomanduses mets, mille omanik on Gartowi krahv Bernstorff, ja see on suurel künklikul alal, mis kasvas periglatsiaalses protsessis tuule poolt kokku puhutud liivaga.

Kogu piirkond kuni Drawehni mäeahelikuni läänes jääb Elbe liustikutekkelisse orgu, viimase jääaja liustiku sulavee peamisesse äravoolu. Biogeograafiliselt kuulub ala Kirde-Saksa madalikule.

On mõned loodusajaloo huvipunktid, sealhulgas Höhbecki otsamoreen Saale jääajast, mis kerkib lameda Elbe oru keskosas kui pleistotseeni "saareke".

Vaata ka 

 Bundesamt für Strahlenschutz
 Radioaktiivsed jäätmed

Viited

Välislingid 

 www.gorleben.de

Alam-Saksi vallad
Lüchow-Dannenbergi kreis
Helina Tilk

Helina Tilk (sündinud 3. jaanuaril 1962) on eesti kunstnik.

Ta lõpetas 1991. aastal Tallinna Kunstiülikooli graafika erialal. 

Tilk on portselanimaalija ja ettevõtja. Tal on Tallinna vanalinnas kaks portselanipoodi ning omaenda ateljee, kus töötab mitu maalijat. Helina Tilga keraamika on populaarne ka välismaal, eriti hinnatud on tema looming Soomes. 

Alates aprillist 2018 on ta Eestimaa Roheliste liige.

Tunnustus
 2016 Tallinna teenetemärk ja Tallinna aukodanikuks nimetamine Tallinna tutvustamise eest maailmas ja pikaajalise loometegevuse eest.

Viited

Välislingid
 Helina Tilk OÜ looming ja e-pood

Eesti kunstnikud
Sündinud 1962
Lebiadziny

Lebiadziny (vene keeles Lebjaži, transkribeerituna Lebjadzinõ) on Minski linnaosa, mis asub linna loodeosas Centralny rajooni territooriumil. Linnaosa läbivad bussid ja trollid.

Autode parkimise tarbeks on sealsed elamud rajatud maa-aluste parkimisruumidega. Haridust annavad kolm kooli.

Linnaosa  on rajatud endise Ržavieci küla maadele, mis arvati Minski koosseisu aastal 2004.

Viited

Minski linnaosad
Mathias Jørgensen

Mathias Jattah-Njie Jørgensen (sündinud 23. aprillil 1990 Kopenhaagenis) on Taani jalgpallur, kes mängib Inglismaa kõrgliiga klubis Brentford ja Taani jalgpallikoondises keskkaitsja positsioonil.

Ta alustas karjääri 2007. aastal Taanis Københavnis. Hooaegadel 2008–09, 2009–10 ja 2010–11 tuli ta klubiga Taani meistriks. 2012. aasta liitus ta Hollandi kõrgliiga klubiga PSV Eindhoven. Kahel Eindhovenis veedetud hooajal sai ta mänguaega väga harva, mistõttu liitus ta 2014. aastal taas Københavniga, kellega tuli kolmel järgmisel hooajal Taani meistriks. 2017. aastal valiti ta Københavni aasta mängijaks.

2017. aasta juulis sõlmis ta kolmeaastase lepingu Inglismaa kõrgliiga klubiga Huddersfield Town. 22. septembril 2018 lõi ta mängus Leicester City vastu oma esimese värava Inglismaa kõrgliigas.

Hooajal 2018–19 langes Huddersfield Town kõrgliigast välja ning Jørgensen siirdus seejärel Türgi kõrgliiga klubisse Fenerbahçe. Hooaja 	2019–20 teises pooles mängis ta laenul Saksamaa kõrgliiga klubis Fortuna Düsseldorf ning suurem osa hooajast 2020–21 Københavnis.

2021. aasta septembris sõlmis ta lepingu äsja Inglismaa kõrgliigasse tõusnud Brentfordiga.

Debüüdi Taani rahvuskoondises tegi ta 19. novembril 2008 sõprusmängus Walesi vastu. Esimese värava lõi ta koondise särgis 2018. aasta maailmameistrivõistluste kaheksandikfinaalis Horvaatia vastu. Ta kuulus Taani koondisse ka 2021. aasta Euroopa meistrivõistlustel.

Jørgenseni ema on taanlanna ja isa Gambia päritolu.

Saavutused 
København
Superligaen: 2008–09, 2009–10, 2010–11, 2015–16, 2016–17
Taani karikas: 2008–09, 2011–12, 2014–15, 2015–16, 2016–17

Viited 

Taani jalgpallurid
PSV Eindhoveni mängijad
Huddersfield Town AFC mängijad
Fenerbahçe SK jalgpallurid
Fortuna Düsseldorfi mängijad‏‎
Brentford FC mängijad
Premier League'i mängijad
Bundesliga mängijad
Sündinud 1990
Pillipiigad

Pillipiigad on Eesti folkansambel, mis tegutseb Harju maakonnas Kose asulas.

Ansambli asutas 1987 Juta Helilaid, kes on sellest ajast saati olnud ansambli juhendaja. 2000. aastal liitus juhendajana ka Angelika Kadarik ja 2014. aastal Glaire Helilaid-Ruben.

2012. aasta seisuga oli ansamblil kaks koosseisu: 10–12-aastased ja 13–15-aastased tütarlapsed. Lauljaid oli kokku 30.

Ansambel oli oma 25. sünnipäevaks 2012. aastal andnud 700 kontserti.

Viited

Välislingid
"Folkansambel “Pillipiigad” – 25" Maaleht, 14. märts 2012

Eesti rahvamuusikaansamblid
Kose
Tripadvisor

Tripadvisor, Inc. on Ameerika reisi- ja restoranide veebisaitide ettevõte, mis näitab hotellide ja restoranide arvustusi, majutusasutuse broneeringuid ja muud reisidega seotud sisu. See hõlmab ka interaktiivseid reisifoorumeid. Ettevõte asutati 2000. aasta veebruaris. Firma peakorter asub Needhamis Massachusettsis.

2013–2017 oli ettevõtte ka NASDAQ-100 börsiindeksi koosseisus.

Ameerika Ühendriikide ettevõtted
Turismiettevõtted
Franck Kessié

Franck Yannick Kessié (sündinud 19. detsembril 1996 Ouragahios) on Elevandiluuranniku jalgpallur. Ta mängib keskpoolkaitsjana Hispaania kõrgliigaklubis Barcelona ja Elevandiluuranniku jalgpallikoondises.

Kessié alustas karjääri kodumaal Stella Clubis. 2015. aasta jaanuaris sõlmis ta kolme aasta pikkuse lepingu Itaalia kõrgliigaklubiga Atalanta. Hooaja 2015–16 veetis laenul Itaalia esiliigaklubis Cesena. Ta lõi sel hooajal kokku neli väravat. Atalanta meeskonnas tegi ta debüüdi 13. augustil 2016 karikamängus Cremonese vastu. Debüüdi Itaalia kõrgliigas tegi ta 21. augustil mängus Rooma Lazio vastu, lüües mängus ka värava. Hooajal 2016–17 lõi ta Itaalia kõrgliigas kokku kuus väravat.

2017. aasta juunis suundus ta kaheks aastaks laenule AC Milani. Debüüdi Milani meeskonnas tegi ta UEFA Euroopa Liiga eeliringi mängus 27. juulil CS U Craiova vastu. Debüüdi Itaalia kõrgliigas tegi ta 20. augustil Crotone vastu, lüües mängus penaltist värava. 2019. aastal sõlmis ta Milaniga püsiva lepingu. Hooajal 2020/21 lõi Kessié Itaalia kõrgliigas 13 väravat. 2021. aastal lõi ta alates 2008. aastast pärast Kakát esimene Milani mängijana ühe kalendriaasta sees 14 väravat. Hooajal 2021/22 tuli ta Milaniga Itaalia meistriks.

2022. aasta juulis sõlmis ta nelja-aastase lepingu Barcelonaga ning tema väljaostuklausliks seati 500 miljonit eurot.

Elevandiluuranniku jalgpallikoondises tegi Kessié debüüdi 6. septembril 2014 mängus Sierra Leone vastu. Koondisekarjääri esimese värava lõi ta 16. novembril 2019 Aafrika rahvaste karikavõistluste valikmängus Nigeri vastu. Ta kuulus koondisse 2017., 2019. ja 2022. aasta Aafrika rahvaste karikavõistlustel. 2020. aasta suveolümpiamängude jalgpalliturniiril osales ta Elevandiluuranniku võistkonna koosseisus.

Saavutused 
AC Milan
Serie A: 2021–22

Viited 

Elevandiluuranniku jalgpallurid
Atalanta BC mängijad
AC Milani mängijad
FC Barcelona mängijad
Serie A mängijad
Sündinud 1996
Ants Orase nimeline kirjanduskriitika auhind

Ants Orase nimeline kirjanduskriitika auhind on 2015. aastal Sihtasutuse Kultuurileht väljaannete (Keel ja Kirjandus, Looming, Müürileht, Sirp, Vikerkaar ja Värske Rõhk) kriitikatoimetajate asutatud auhind, mis määratakse ühe aasta jooksul (oktoobri lõpust oktoobri lõpuni) ilmunud parima arvustuse või ülevaate eest eesti keeles ilmunud kirjandusteos(t)e kohta. Auhind on nimetatud tõlkija, kriitiku ja kirjandusteadlase Ants Orase järgi ning võitja kuulutatakse välja Ants Orase sünniaastapäeval, 8. detsembril.

Laureaadid 

 2015 – Johanna Ross, "Poeet suure P-ga, Lumehelbeke suure L-ga" (Andrus Kasemaa romaan "Minu viimane raamat", Keel ja Kirjandus 2015, nr 5)
 2016 – Hasso Krull, "Tardumusse venitatud avaus. Tõnis Vilu utoopiline aeg" (Tõnis Vilu luulekogud "Igavene kevad" ja "Uus Eesti aed", Vikerkaar 2016, nr 9)
 2017 – Berk Vaher, "Pahema jala kindad" (Aarne Rubeni romaan "Talvehommiku härmas kindakirjad. Mõistatuslik lugu Djatlovi kurust", Looming 2016, nr 12)
 2018 – Elle-Mari Talivee, "Serafima ja Hariton" (Vahur Afanasjevi romaan "Serafima ja Bogdan", Keel ja Kirjandus 2018, nr 7)
2019 – Tiit Hennoste, "Välja valitud gladioolid. Demonstratsioonesinemine" (Märt Väljataga luulekogu "Gladioolid. Sonetid, luuletused, juhuluuletused, järelluuletused", Looming 2019, nr 3)
2020 – Märt Väljataga, "Johanneste ilmutused" (Johannes Semperi ja Johannes Barbaruse kirjavahetus ("Euroopa, esteedid ja elulähedus. Semperi ja Barbaruse kirjavahetus 1911–1940" (I–II) Koostanud Paul Rummo, Sirp, 25. september 2020)
2021 – Mikael Raihhelgauz, "Spontaanne tants või juhuslik ekslemine?" (Rein Raua romaan "Päikesekiri", Looming 2021, nr 10)

Viited

Kirjandus 

 Pille-Riin Larm, "Saagu auhind!" – Sirp 27.03.2015.
Joosep Susi, Pille-Riin Larm, "Meie kiretu kirjanduskriitika. 2015. ja 2016. aasta kirjanduskriitika ülevaade" – Keel ja Kirjandus 2017, nr 3, lk 166.

Eesti kirjandusauhinnad
Auleid Põlluäär

Auleid Põlluäär (22. veebruar 1935 Külma, Saaremaa – 4. september 2006) oli eesti põllumajandus- ja omavalitsustegelane.

Ta töötas kolhoosi "Sõrve Kalur" kultuuriala töötajana ja Jämajas asunud klubi juhatajana, hiljem Sõrve sovhoosi töökoja juhataja.

1971. ja 1972. aastal saavutas ta vabariiklikul künnimeistrite võistlusel kolmanda koha.

Aastatel 1993–1996 oli ta Torgu vallavolikogu esimees.

Tunnustused
1974 Eesti NSV teeneline põllumajandustöötaja

Viited

Välislingid
Rahvusarhiivi fotode infosüsteem FOTIS. J. Gagarini nim Näidissovhoostehnikumi Vana-Võidu osakonnas toimunud põllumajandustöötajate vabariiklikul kutsealadevõistlustel kündmises võitjaks tulnud Erich Kunnus Võru rajooni Vastseliina sohvoosist, Elmar Veski Tartu rajooni Avangardi kolhoosist ja Auleid Põlluäär Kingissepa rajooni Sõrve sovhoosist (1972)

Eesti põllumajandustegelased
Eesti omavalitsustegelased
Eesti NSV teenelised põllumajandustöötajad
Sündinud 1935
Surnud 2006
Vern Oliver Knudsen

Vern Oliver Knudsen (27. detsember 1893 – 13. mai 1974) oli ameerika füüsik kes tegutses peamiselt akustika valdkonnas. Knudsen on üks Ameerika akustika ühingu Acoustical Society of America (ASA) kaasasutajatest ja oli ühingu president aastatel 1933–35.

Viited 

Sündinud 1893
Surnud 1974
Ameerika Ühendriikide füüsikud
Alexandre Lacazette

Alexandre Lacazette (sündinud 28. mail 1991 Lyonis) on Prantsusmaa jalgpallur. Ta mängib ründajana Prantsusmaa kõrgliigaklubis Lyoni Olympique.

Ta alustas karjääri kodulinna klubis Lyoni Olympique. Klubi põhimeeskonnas tegi ta debüüdi 19-aastaselt. 2012. aastal võitis ta klubiga Coupe de France'i ja Trophée des Champions. Hooajal 2014–15 valiti ta Prantsusmaa kõrgliiga hooaja parimaks mängijaks. Samal hooajal oli ta 27 väravaga liiga hooaja suurim väravakütt. Liiga hooaja sümboolsesse koosseisu valiti ta hooaegadel 2013–14, 2014–15 ja 2016–17. Hooajal 2016–17 säras ta koguni 28 väravaga, kuid jäi liiga suurima väravaküti arvestuses alla Edinson Cavanile.

2017. aasta juulis sõlmis ta lepingu Inglismaa kõrgliigaklubiga Arsenal. Üleminekusumma oli 53 miljonit eurot. See oli Lyoni Olympique'i ajaloo suurim müük. Tegemist oli samuti Arsenali senise suurima ostuga. Debüüdi Arsenali meeskonnas tegi Lacazette 6. augustil 2017 FA Community Shieldil Chelsea vastu. Mängu võitis Arsenal penaltiseeria järel. Debüüdi Premier League'is tegi ta 11. augustil mängus Leicester City vastu, lüües mängu esimese värava. Lacazette'il õnnestus skoorida ka Arsenali kahes järgnevas kodumängus Bournemouthi ja West Bromwich Albioni vastu. Ta sai sellega esimeseks Arsenali mängijaks pärast Brian Marwoodi (1988), kes on skoorinud oma kõigis kolmes esimeses kodumängus. Premier League'i hooajal 2017–18 lõi ta kokku 14 väravat. Järgmisel hooajal lõi liigas 13 väravat ja valiti 2019. aastal Arsenali aasta mängijaks.

2022. aasta juunis naasis ta Lyoni Olympique'i ja sõlmis klubiga kolmeaastase lepingu.

Debüüdi Prantsusmaa jalgpallikoondises tegi ta 5. juunil 2013 sõprusmängus Uruguay vastu. Esimese värava lõi ta koondise särgis 29. märtsil sõprusmängus Taani vastu. Aastatel 2013–2017 mängis ta Prantsusmaa koondises kokku 13 mängus ja lõi kolm väravat.

Saavutused 
Lyon
Coupe de France: 2011–12
Trophée des Champions: 2012
Arsenal
FA Cup: 2019–20
FA Community Shield: 2017

Viited

Välislingid 

Prantsusmaa jalgpallurid
Lyoni Olympique'i mängijad
Arsenal FC mängijad
Ligue 1 mängijad
Premier League'i mängijad
Sündinud 1991
Lucas Torreira

Lucas Sebastián Torreira Di Pascua (sündinud 11. veebruaril 1996 Fray Bentoses) on Uruguay jalgpallur. Ta mängib kaitsva poolkaitsjana Itaalia kõrgliiga klubis ACF Fiorentina ja Uruguay jalgpallikoondises.

2013. aastal liitus ta Itaalia esiliiga klubiga Pescara. Debüüdi klubi esindusmeeskonnas tegi ta 16. mail 2015. Sama aasta juulis suundus ta 1,5 miljoni euro eest Itaalia kõrgliiga klubisse Sampdoriasse, kuid jäi hooajaks 2015–16 veel laenule Pescarasse. 9. augustil 2015 lõi ta karikamängus Südtiroli vastu oma profikarjääri esimese värava. Sampdoria meeskonnas tegi ta Itaalia kõrgliigas debüüdi 21. augustil 2016 mängus Empoli vastu. Ta kujunes juba esimesel hooajal Sampdoria põhikoosseisu liikmeks. Esimese värava Itaalia kõrgliigas lõi ta 29. oktoobril 2017 mängus Chievo vastu.

2018. aasta juulis liitus ta Inglismaa Premier League'i klubiga Arsenal. Arvatav üleminekusumma oli umbes 26,4 miljonit naela. Debüüdi Inglise kõrgliigas tegi ta 12. augustil mängus Manchester City vastu. Esimese värava lõi ta Premier League'is 2. detsembril mängus Tottenham Hotspuri vastu. Hooajal 2020–21 oli ta Arsenalist laenul Hispaania kõrgliiga klubis Madridi Atlético, kellega tuli sel hooajal Hispaania meistriks. 2021. aasta augustis suundus ta laenule Fiorentinasse.

Uruguay jalgpallikoondises tegi ta debüüdi 2018. aasta märtsis. Samal aastal kuulus ta Uruguay koondisse 2018. aasta maailmameistrivõistlustel. Ta kuulus Uruguay koondisse ka 2019. ja 2021. aasta Copa Américal.

Saavutused 
Arsenal
FA Cup: 2019–20
Madridi Atletico
La Liga: 2020–21

Viited  

Uruguay jalgpallurid
UC Sampdoria mängijad
Arsenal FC mängijad
Madridi Atlético mängijad
ACF Fiorentina mängijad
Serie A mängijad
Premier League'i mängijad
La Liga mängijad
Sündinud 1996
Divock Origi

Divock Okoth Origi (sündinud 18. aprillil 1995 Oostendes) on Belgia jalgpallur. Ta mängib ründajana Serie A klubis AC Milan ja Belgia jalgpallikoondises. Tema isa on endine Keenia koondislane Mike Origi.

Ta alustas profikarjääri Prantsusmaal Lille'is. Klubi põhimeeskonnas tegi ta debüüdi hooajal 2012–13. 2014. aasta juulis sõlmis ta lepingu Liverpooliga. Hooaja 2014–15 mängis ta veel laenul Lille'is.

Liverpoolis tegi ta debüüdi hooajal 2015–16. Esimese mängu Premier League'is pidas ta 12. septembril Manchester Unitedi vastu. Esimese värava lõi ta Liverpooli meeskonnas 2. detsembril, kui sai liigakarika veerandfinaalis Southamptoni vastu kirja kübaratriki. Esimese värava Premier League'is lõi ta 11 päeva hiljem mängus West Bromwich Albioni vastu. Kui hooajal 2015–16 lõi ta Inglise liigas viis väravat, siis hooajal 2016–17 seitse väravat. Hooaja 2017–18 mängis ta Saksamaa Bundesliga klubis VfL Wolfsburg, lüües liigas kokku kuus väravat.

Hooajal 2018–19 tegi ta Liverpooli meeskonnas debüüdi 2. detsembril mängus linnarivaali Evertoni vastu. Üleminutitel vormistas ta vastaste väravavahi Jordan Pickfordi eksimuse väravaks, tuues Liverpoolile 1:0 võidu. 7. mail 2019 lõi ta mängus Barcelona vastu oma esimese värava UEFA Meistrite Liigas. Liverpool võitis kohtumise 4:0 ja pääses finaali. Finaalis alistati Tottenham Hotspur 2:0 ning Origi lõi mängus viimase värava.

2022. aasta juulis sõlmis ta lepingu AC Milaniga.

Kuigi Origil oli võimalus esindada koondises Keeniat, otsustas ta Belgia kasuks. Belgia koondises tegi ta debüüdi 2014. aastal. Samal aastal osales ta Belgia koondisega 2014. aasta maailmameistrivõistlustel. Maailmameistrivõistluste teises alagrupimängus Venemaa vastu lõi ta lõpuminutitel värava, tuues Belgiale 1:0 võidu. Ta sai sellega Belgia ajaloo noorimaks väravalööjaks maailmameistrivõistlustel. Samuti kuulus ta Belgia koondisse 2016. aasta Euroopa meistrivõistlustel.

Saavutused 
Liverpool
UEFA Meistrite Liiga: 2018–19
UEFA Superkarikas: 2019

Viited

Välislingid 

 Profiil Liverpool FC kodulehel

Belgia jalgpallurid
Lille OSC mängijad
Liverpool FC mängijad
VfL Wolfsburgi mängijad
AC Milani mängijad
Serie A mängijad
Ligue 1 mängijad
Premier League'i mängijad
Bundesliga mängijad
Sündinud 1995
Johannes Nyman

Johannes Nyman (29. aprill 1893 Harku vald, Harjumaa – 19. veebruar 1966 Stockholm) oli Eesti poliitik. Korp! Fraternitas Estica vilistlane.

I Riigivolikogu liikmed
Eesti õpetajad
Tallinna Toompea Kaarli koguduse liikmed
Korporatsioon Fraternitas Estica liikmed
Vabadussõja veteranid
Sündinud 1893
Surnud 1966
Jimmy Briand

Jimmy Briand (sündinud 2. augustil 1985 Vitry-sur-Seine'is) on Prantsusmaa jalgpallur. Ta mängib Ligue 1 klubis Bordeaux' Girondins ründaja positsioonil.

Briand alustas klubikarjääri 2002. aastal Stade Rennais's. Debüüdi klubi meeskonnas tegi ta 20. mail 2003 Prantsusmaa kõrgliiga mängus Paris Saint-Germaini vastu. Järgmisel kahel hooajal sai ta mänguaega piiratult, kuid alates hooajast 2005–2006 kuulus ta klubi põhimeeskonda. Kõige edukamaks osutus hooaeg 2006–2007, mil ta lõi kõrgliigas kokku üheksa väravat.

2010. aasta juunis sõlmis ta nelja aasta pikkuse lepingu Lyoni Olympique'iga. Kõige edukam hooaeg klubiga oli 2011–2012, mil ta lõi kõrgliigas üheksa väravat, samuti võideti Prantsusmaa karikas.

Hooajal 2014–15 mängis ta Bundesliga klubis Hannover 96.

2015. aastal naasis ta Prantsusmaale, sõlmides lepingu Guingampiga. Hooaeg 2016–17 oli tema karjääri seni edukaim, kui ta lõi kõrgliigas 12 väravat.

2018. aasta augustis sõlmis ta kahe aasta pikkuse lepingu Bordeaux' Girondinsiga.

Prantsusmaad esindas Briand koondises aastatel 2008–2012 kokku viies kohtumises. Debüüdi koondises tegi ta 11. oktoobril 2008 MM-i valikmängus Rumeenia vastu.

Saavutused 
Lyon
Coupe de France: 2011–12

Viited 

Prantsusmaa jalgpallurid
Stade Rennais FC jalgpallurid
Lyoni Olympique'i mängijad
Hannover 96 jalgpallurid
En Avant de Guingampi mängijad
Bordeaux' Girondinsi jalgpallurid
Ligue 1 mängijad
Bundesliga mängijad
Sündinud 1985
Andreas Cornelius

Andreas Evald Cornelius (sündinud 16. märtsil 1993 Kopenhaagenis) on Taani jalgpallur. Ta mängib ründajana Türgi kõrgliiga klubis Trabzonspor ja Taani jalgpallikoondises.

Ta alustas karjääri kodulinna klubis København. Debüüdi klubi esindusmeeskonnas tegi ta 9. aprillil 2012. Esimese värava lõi ta klubi meeskonnas järgmise hooaja esimeses mängus. Sel hooajal lõi ta Taani kõrgliigas 18 väravat ja aitas klubil tulla riigi meistriks. 2013. aastal valiti ta Københavni aasta mängijaks.

2013. aasta juunis liitus ta Premier League'i klubiga Cardiff City. Kuid juba järgmise aasta alguses suundus ta tagasi Københavni. Cardiff Citys pallides segas teda vigastus ning ta pääses platsile kokku vaid kaheksas Premier League'i mängus. Lisaks hooaja 2013–14 teisele poolele veetis ta Københavnis veel kolm hooaega. Hooaegadel 2015–16 ja 2016–17 tuli Taani meistriks ning lisaks võitis ta klubiga kolmel korral Taani karika.

2017. aasta mais liitus ta umbes 3,5 miljoni euro eest Itaalia kõrgliiga klubiga Atalanta. 2018. aasta augustis suundus ta üheks hooajaks laenule Prantsusmaa kõrgliiga klubisse Bordeaux' Girondins. Aastatel 2019–2021 oli ta laenul Parmas. Hooajal 2019–20 lõi ta Itaalia kõrgliigas 12 väravat.

2021. aasta augustis siirdus ta Trabzonspori.

Debüüdi Taani jalgpallikoondises tegi Cornelius 8. septembril 2012 MM-i valikmängus Tšehhi vastu. Esimese värava koondise särgis lõi ta järgmise aasta 22. märtsil, kui MM-i valikmängus mängiti taas Tšehhiga. Ta kuulus Taani koosseisu 2018. aasta maailmameistrivõistlustel ja 2021. aasta Euroopa meistrivõistlustel.

Saavutused 
København
Superligaen: 2012–13, 2015–16, 2016–17
Taani karikas: 2014–15, 2015–16, 2016-17

Viited 

Taani jalgpallurid
Cardiff City FC jalgpallurid
Atalanta BC mängijad
Bordeaux' Girondinsi jalgpallurid
Parma Calcio 1913 mängijad
Premier League'i mängijad
Serie A mängijad
Ligue 1 mängijad
Sündinud 1993
Helmar Valper

Helmar Valper (sündinud 24. aprillil 1933 Martna vallas Läänemaal) on eesti põllumajandus- ja omavalitsustegelane.

1950. aastatel oli ta Jüriöö kolhoosi komsomoli algorganisatsiooni sekretär. 1959. aastal lõpetas ta Kehtna Sovhoostehnikumi noorem agronoom-organisaatori kutsega.

1970. aastatel oli ta Haapsalu rajooni Edasi kolhoosi esimees, 1980. aastatel Haapsalu rajooni kolhoosinõukogu esimees ja Külvaja kolhoosi esimees. Pärast kolhooside likvideerimist oli ta Palivere Põllumajandusühistu juhatuse esimees.

Aastatel 1993–2005 oli ta Taebla vallavolikogu liige. 1991. aastast oli ta Eestimaa Rahvaliidu liige, 2012. aastast Eesti Konservatiivse Rahvaerakonna liige.

Tunnustused
1989 Eesti NSV teeneline põllumajandustöötaja

Viited

Eesti põllumajandustegelased
Eesti NSV kolhoosiesimehed
Eesti NSV teenelised põllumajandustöötajad
Sündinud 1933
Washingtoni Eesti Kool

Washingtoni Eesti Kool (inglise keeles Washington Estonian School) on USAs Washingtoni linnas tegutsev eesti kool. Kool on Washingtoni Eesti Seltsi alluvuses. Kooli juhataja on Kaia Kirchman. Kool tegutseb igal teisel laupäeval.

Viited

Välislingid
Koolist Eesti Instituudi kodulehel

Välismaa eesti koolid
Washington
Liis Keerberg

Liis Keerberg, esinejanimega Iduvigik, (sündinud 1. augustil 1978)  on Eesti jurist, keskkonnaaktivist ja rahvamuusik.

Keerberg kuulub gruppi NE!.

Albumid
2013 album "Laulud lindudelt"

Viited

Välislingid 
 Liis Keerberg: Kas kodanikuühiskond on sõnakõlks?. Tartu Postimees. 20. märts 2007.

Eesti juristid
Eesti keskkonnakaitsjad
Eesti rahvamuusikud
Sündinud 1978
Lütje Hörn

Lütje Hörn on asustamata Ida-Friisi saar Põhjameres. See kuulub Saksamaale ja paikneb umbes 3 kuni 4 km Borkumist kagus Ida-Friisimaa Randzelwattis. Lütje Hörn on inkorporeerimata ala Leeri kreisis Alam-Saksimaal.

Ajalugu 

Lütje Hörni on esmakordselt mainitud 1576. aastal seilamisjuhendis kui Hooghe Hörn. 1859. aastast on saart näidatud padumere (Watt) topograafilistel kaartidel Borkumist kagus.

Geograafia 

Erinevalt kõigist teistest Ida-Friisi saartest on Lütje Horn joondunud põhja-lõuna suunas. See on nii saare asukoha tõttu Emsi idakanalis. Alates esimesest dokumenteerimisest on saare asukoht liikunud umbes 2 km kagusse. Vaid umbes 40 aastaga, aastatel 1961 kuni 1999, nihkus saar umbes 600 m itta ja 150 m lõunasse. See vastab kiirusele 15 m aastas itta ja 4 m aastas lõunasse. Aastatel 1999 kuni 2005 liikus saar veel 100 m itta.

Erosiooni tõttu kaotab Lütje Horn pidevalt oma pindalas. Saare suurus oli möödunud sajandi esimeses pooles suhteliselt stabiilne: 1891. aastal oli selle pindala 61 ha ja 1937. aastal 54 ha. 1957. aastal oli kõrgveevaba ala 58 ha, sealhulgas umbes pool ha suuri düüne. Tormilainetus 1962. aasta veebruaris põhjustas märkimisväärset maa kadu ja düüni erosiooni ning täiendavaid kadusid tekitasid 1989./1990. aasta talvised tormilainetused. 1987. aastal oli keskmisest kõrgveemärgist kõrgem ala vaid 23 ha, mõni aasta hiljem oli see vaid 11 ha. Alam-Saksi vee-, ranniku- ja looduskaitseameti järgi oli Lütje Horni üleujutusevaba ala 2006. aasta suvel ligikaudu 6,5 ha.

Ligipääs 

Saart võib külastada vaid rahvuspargi administratsiooni nõusolekul, kuna see kuulub Wattenmeeri rahvusparkide esimesse tsooni ja on linnukaitse saar. Saarel ei ole ehitisi.

Saksamaa saared
Asustamata saared
Arkadiusz Milik

Arkadiusz Krystian Milik (sündinud 28. veebruaril 1994 Tychys) on Poola jalgpallur, kes mängib Itaalia kõrgliigaklubis Torino Juventus ja Poola jalgpallikoondises ründaja positsioonil.

Ta alustas karjääri Poola kolmanda liiga klubis Rozwój Katowice. 2011. aastal liitus ta Poola kõrgliiga klubiga Zabrze Górnik. Esimesel hooajal lõi ta klubi meeskonnas Poola kõrgliigas neli ja teise hooaja esimese poolega juba seitse väravat.

2012. aasta detsembris sõlmis ta lepingu Saksamaa Bundesliga klubiga Leverkuseni Bayer. Üleminekusumma oli 2,6 miljoni eurot. Milik mängis Leverkusenis vaid hooaja lõpuni, käies Bundesligas väljakul vaid kuuel korral ning veetis kaks järgmist hooaega laenul. Hooajal 2013–14 oli ta laenul teises Bundesliga klubis, Augsburgis. Sel hooajal lõi ta liigas kaks väravat. Järgmisel hooajal oli ta laenul Hollandi kõrgliiga klubis Amsterdami Ajaxis ning see hooaeg kujunes tema seni kõige edukamaks, kuid ta lõi Hollandi liigas 11 väravat ja hooaja peale kokku 23 väravat, olles mõlemas arvestuses klubi parim mängija. 2015. aasta aprillis ostis Ajax Leverkusenilt Miliki 2,8 miljoni euro eest. Hooaeg 2015–16 oli veelgi edukam, kui tal lõi liigas kokku 21 väravat. Hollandi liigas olid sel hooajal temast paremad vaid kaks mängijat.

2016. aasta augustis liitus ta Itaalia kõrgliiga klubiga Napoli. Üleminekusumma oli 35 miljoni eurot. Klubidebüüdi tegi ta 27. augustil mängus Milani vastu ja lõi kohe kaks väravat. Nii sel kui ka järgmisel hooajal oli ta hädas vigastustega, kuid suutis mõlemal hooajal Itaalia liigas lüüa viis väravat. Hooajal 2018–19 lõi ta Itaalia kõrgliigas 17 väravat.

2021. aasta jaanuaris läks ta Napolist 18-kuuks laenule Prantsusmaa kõrgliigaklubisse Marseille Olympique, kellega sõlmis laenulepingu lõppedes püsiva lepingu. Hooajal 2021/22 oli Milik Marseille Olympique'i suurim väravakütt, kui lõi 20 väravat, millest seitse Prantsusmaa kõrgliigas, viis Prantsusmaa karikavõistlustel ja kaheksa Euroopa karikasarjades. 2022. aasta augustis läks Milik Marseille Olympique'ist laenule Juventusesse.

Poola jalgpallikoondises tegi Milik debüüdi 12. oktoobril 2012 sõprusmängus Lõuna-Aafrika Vabariigi vastu. Esimese värava lõi ta koondise särgis 14. detsembril sõprusmängus Makedoonia vastu. 2016. aasta Euroopa meistrivõistluste esimeses alagrupimängus lõi ta värava Põhja-Iirimaa vastu. Samuti kuulus ta Poola koondisse 2018. aasta maailmameistrivõistlustel.

Saavutused 
Napoli
Coppa Italia: 2019–20

Viited

Välislingid 

Poola jalgpallurid
Leverkuseni Bayeri mängijad
FC Augsburgi mängijad
Amsterdami Ajaxi mängijad
SSC Napoli mängijad
Marseille Olympique'i jalgpallurid
Torino Juventuse mängijad
Bundesliga mängijad
Serie A mängijad
Ligue 1 mängijad
Sündinud 1994
Duván Zapata

Duván Esteban Zapata Banguero (sündinud 1. aprillil 1991 Calis) on Colombia jalgpallur. Ta mängib Itaalia kõrgliiga klubis Atalanta ja Colombia jalgpallikoondises ründaja positsioonil.

Ta alustas karjääri kodumaal América de Calis. Klubi meeskonnas tegi ta debüüdi 2009. aastal. Aastatel 2011–2013 mängis ta Argentina kõrgliiga klubis Estudiantes de La Plata. Hooajal 2012–13 lõi ta Argentina kõrgliigas 13 väravat, pälvides huvi Euroopa klubide seas.

2013. aasta augustis liitus ta Itaalia kõrgliiga klubiga Napoli. Hooajad 2015–16 ja 2016–17 veetis ta laenul Udineses ning hooaja 2017–18 Sampdorias. Itaalias on tema seni kõige edukam hooaeg olnud 2017–18, kui ta lõi Sampdoria meeskonnas Itaalia kõrgliigas 11 väravat. 2018. aastal ostis Sampdoria ema mängijaõigused, kuid andis ta kohe laenule Atalantasse.

Debüüdi Colombia jalgpallikoondises tegi Zapata 23. märtsil 2017 MM-i valikmängus Boliivia vastu. Koondisekarjääri esimese värava lõi ta 9. juunil 2019 sõprusmängus Peruu vastu.

Tema nõbu Cristián Zapata on samuti jalgpallur ja Colombia koondislane.

Saavutused 
Napoli
Coppa Italia: 2013–14
Supercoppa Italiana: 2014

Viited 

Colombia jalgpallurid
SSC Napoli mängijad
Udinese Calcio mängijad
UC Sampdoria mängijad
Atalanta BC mängijad
Serie A mängijad
Sündinud 1991
Kai Havertz

Kai Lukas Havertz (sündinud 11. juunil 1999 Aachenis) on Saksamaa jalgpallur, kes mängib Premier League'i klubis Chelsea FC ja Saksamaa jalgpallikoondises poolkaitsja positsioonil.

Ta liitus 11-aastaselt Leverkuseni Bayeri noorteakadeemiaga. Debüüdi klubi põhimeeskonnas tegi ta 15. oktoobril 2016 liigamängus Bremeni Werderi vastu. Temast sai 17 aasta ja 126 päeva vanuselt Leverkuseni kõige noorimaks debütant Bundesligas. Esimese värava klubi meeskonnas lõi ta 2. aprillil 2017 mängus VfL Wolfsburgi vastu. Sellega sai ta Leverkuseni kõige noorimaks väravalööjaks Bundesligas.

14. aprillil 2018 sai Havertz 18 aasta ja 307 päeva vanuselt kõige nooremaks mängijaks, kes on Bundesligas jõudnud 50 mänguni. Hooajal 2018–19 lõi ta Saksamaa kõrgliigas 17 väravat, millega sai liiga läbi aegade noorimaks mängijaks, kes on ühel hooajal nii palju väravaid löönud. 2019. aasta detsembris sai ta 20 aasta, kuue kuu ja nelja päeva vanuselt kõige nooremaks mängijaks, kes on Bundesligas jõudnud 100 mänguni. Hooajal 2019–20 jäi tema arvele Bundesligas 12 väravat.

2020. aasta septembris liitus ta Chelseaga, kellega sõlmis viieaastase lepingu. 29. mail 2021 toimunud UEFA Meistrite Liiga hooaja 2020–21 finaalis võitis Chelsea tema väravast Manchester Cityt tulemusega 1:0.

Debüüdi Saksamaa jalgpallikoondises tegi ta 9. septembril 2018 sõprusmängus Peruu vastu. Koondisekarjääri esimese värava lõi ta 9. oktoobril 2019 sõprusmängus Argentina vastu.

Saavutused 
Chelsea
UEFA Meistrite Liiga: 2020–21
FA Cup: Teine koht 2020–21

Viited

Välislingid 

Saksamaa jalgpallurid
Leverkuseni Bayeri mängijad
Chelsea FC mängijad
Bundesliga mängijad
Premier League'i mängijad
Sündinud 1999
Luxembourgi I Euroopa Kool

Luxembourgi I Euroopa Kool (võõrkeeles Schola Europaea Luxembourg I ) on Luksemburgis Luxembourgis tegutsev Euroopa Kool, kus õpivad Euroopa Liidu institutsioonides töötavate vanemate lapsed.

Kool asutati 1953.

Koolis õpetatakse ka eesti keelt.

Vaata ka
Luxembourgi II Euroopa Kool

Viited

Välislingid
Koduleht
Koolist Eesti Instituudi kodulehel

Välismaa eesti koolid
Euroopa Liit
Luxembourg
Margus Voolpriit

Margus Voolpriit (sündinud 17. jaanuaril 1973) on Eesti muusik.

Ta on mänginud ansamblites Dreamphish, Pia Fraus.

Ta on loonud sooloansambli Wolfredt. 2013 ilmus album "Lullabies To Vilhelmine".

Viited

Eesti muusikud
Eesti trummarid
Sündinud 1973
Richard Kokk

Richard-Johannes Kokk, (1. oktoober 1904 Tallinn – 21. aprill 1977 Tallinn) oli Eesti sõjaväelane (vanemleitnant), ajakirja „Merendus“ esimene ja viimane toimetaja.

Richard Kokk lõpetas 1924. aastal Jakob Westholmi poeglaste era-humanitaargümnaasiumi ja hakkas Tallinna Tehnikumis õppima laevaehituse erialal, kuid see eriala suleti. 1925. aastal asus õppima Sõjakooli mereväe õppekursusel, mille lõpetas 1928. aastal. Lõpetas oma kursuse parimate hinnetega ja sai Sõjaväe Ühendatud Õppeasutuste ülemalt auhinnaks mereväeohvitseri mõõga. Samast aastast teenistuses Merejõudude Staabis, 1930 – 1939 Merelaevastiku divisjonis. Alates 1936. aastast oli allveelaeval „Lembit“ komandöri abi ja 1940. aastal komandöri kohusetäitja. 1. septembril 1940 vabastati omal soovil teenistusest.

Oli 1933. aastal ilmuma hakanud ajakirja „Merendus“ esimeseks tegevtoimetajaks (vastutav toimetaja oli siis kaptenleitnant Vassili Martson) ning aastatel 1939 kuni 1940 selle viimaseks vastutavaks toimetajaks.

Saksa okupatsiooni ajal oli Omakaitse Ambla kompanii ülem ja Läänemaa maleva staabis, mistõttu 1944. aastal arreteeriti Nõukogude võimu poolt ja mõisteti 10+5 aastat. Vabanes 1956. aastal, elas seejärel Lehtses. Töötas kolhoosis raamatupidaja ja ökonomistina.

Auastmed
 mereväe nooremleitnant - 1928
 mereväeleitnant - 1932
 vanemleitnant -- 1939

Välislingid
Ohvitseride andmekogu
Liivo Laanetu „Eesti meresõjalise mõtte kullafond“

Eesti mereväelased
Allveelaeva Lembit meeskonnaliikmed
Jakob Westholmi Gümnaasiumi vilistlased
Eesti represseeritud isikud
Sündinud 1904
Surnud 1977
Anna-Maria Tamm

Anna-Maria Tamm (ka Anna Tamm, 1902. aastani Anna Viira, 1902–1913 Anna Karzeva, hiljem ka Anna Karzeva-Tamm; 20. aprill (ukj) 1880 Viljandi – 4. aprill 1964 Tallinn) oli eesti näitleja.

Ta lõpetas Viljandis Blossfeldti erakooli, õppis 1909–11 Otto Petersoni teatrikursustel. Alustas lavategevust 1898 Viljandis, mängis 1899 Moskva Eesti Seltsis, 1901–03 Jekaterinodari ja 1903–08 Harbini linnateatris. 

Ta oli 1911–12 ja 1913–15 Endla teatri näitleja. Aastatel 1912–13 ja 1918–24 töötas Vanemuise teatris. 

1915–18 töötas Estonias, 1924–27 Narva Teatris, 1927–29 oli ta Ugala ja 1929–1944 Tallinna Töölisteatri näitleja. 1944–1948 Eesti NSV Riikliku Noorsooteatri näitleja, 1948–57 oli näitleja Draamateatris.

Tegi kaasa mängufilmides "Tagahoovis" ja "Kutsumata külalised".

Ta on maetud Tallinna Metsakalmistule.

Tunnustus
 1945 Eesti NSV teeneline kunstitegelane

Anna Tamme – Lisl Lindau kõrvarõngad

Isiklikku 
Anna-Maria Tamm oli 1913. aastast abielus Herbert Tammega.

Viited

Välislingid
Rahvusarhiivi fotode andmebaas FOTIS. Anna Tamm, Eesti NSV teeneline kunstitegelane – näitleja

Eesti näitlejad
Eesti NSV teenelised kunstitegelased
Metsakalmistule maetud
Sündinud 1880
Surnud 1964
Evestus

Evestus on Eesti ansambel.

Ansambel asutati 2008.

Liikmed
Evestus (Ott Evestus) – vokaal
Simo - kitarr
HK - süntesaator (inglise keeles synth)
Siim - trummid
Chloe Lagucci (Rene Köster) - taustavokaal.

Diskograafia
2016 album "All Goes Black"
...

Viited

Välislingid
Ansamblist allstarz.ee andmebaasis

Eesti ansamblid
Eduard Valgma

Eduard Valgma (sünninimi Eduard Valgesnaulov; 30. juuli 1908 Narva – 30. august 1980 Tallinn) oli eesti näitleja, orkestri- ja teatrijuht.

1930. aastast oli ta Narva teatri opereti- ja draamanäitleja.

Teise maailmasõja ajal oli ta Eesti NSV Riiklike Kunstiansamblite džässorkestri konferansjee ja direktor.

Aastatel 1944–1948 oli ta Eesti NSV Riikliku Filharmoonia direktori asetäitja, seejärel RAT Estonia direktori asetäitja.

Ta on maetud Tallinna Metsakalmistule.

Tunnustused
1975 Eesti NSV teeneline kultuuritegelane

Viited

Välislingid
Rahvusarhiivi fotode andmebaas FOTIS. Eduard Valgma (1943)

Eesti näitlejad
Eesti orkestrijuhid
Eesti NSV teenelised kultuuritegelased
Eestistatud nimega inimesed
Metsakalmistule maetud
Sündinud 1908
Surnud 1980
Roman Siirak

Roman Siirak (17. september 1929 – 3. mai 2018 Tallinn) oli eesti kirjastusjuht.

1948. aastal lõpetas ta Rakvere Õpetajate Seminari.

1970. aastatel oli ta kirjastuse Valgus direktor, hiljem kirjastuse Eesti Raamat direktor.

Ta on maetud Liiva kalmistule.

Tunnustused
1975 Eesti NSV teeneline kultuuritegelane
1978 Eesti NSV Ülemnõukogu Presiidiumi aukiri

Viited

Eesti kirjastustegelased
Eesti NSV teenelised kultuuritegelased
Liiva kalmistule maetud
Sündinud 1929
Surnud 2018
Weener

Weener on linn Saksamaal Alam-Saksi liidumaal Leeri kreisis. Linna pindala on 81,24 km². 31. detsembril 2017 elas seal 15 578 inimest. Linn asub Hollandi piiri lähedal, Emsi jõe ääres. Rahvaarvult on linn suurim Rheiderlandi piirkonnas. Linnal on raudtee- ja autokiirteeühendused Groningeniga Hollandis ning Emdeni ja Bremeniga.

Linna on esmakordselt mainitud kloostri ürikutes 951. aastal.

Sõpruslinnad 

 Eurajoki, Soome
 Les Pieux, Prantsusmaa

Kliima 

Weener asub parasvöötme kliimavöötmes, mida mõjutab Põhjameri. Suviti on temperatuurid madalamad, kui mujal Saksamaal, talviti on temperatuurid kõrgemad kui mujal.

Viited

Välislingid 

 www.weener.de

Leeri kreis
Alam-Saksi linnad
Alam-Saksi vallad
Rüüt (ansambel)

Rüüt on Eesti ansambel.

Ansambel asutati 2012. RÜÜTi muusika võlu peitub mitmekülgses ja otsinguterikkas lähenemises Eesti pärimusmuusikale. Ansambli muusika toetub oma juurtega meie maa põlisele pärimusmuusikale, kuid liigutab oma latva tänapäevase maailma mitmekesisuses. Nii luuakse töötlused nii regilauludest kui ka vanadest pillilugudest. Samas ei puudu repertuaarist ka omalooming, milles peegelduvad mõjutused erinevate rahvaste muusikast ja stiilidest. 

Teine stuudioalbum “Kadakad” ilmus 2017. aastal. Kvartett on selle aja jooksul üha rohkem kokku kasvanud ja aina olulisemaks on saanud nende ühine suhtumine muusikasse ja loomisesse. RÜÜT toetub oma loomingus eesti pärimusmuusikale, kuid ei taha ennast piiritleda mõne konkreetse žanriga, vaid hoiab avatuna kõik uksed. Tänu sellele on iga ansambli lugu isemoodi karakteriga, viies kuulaja rändama erinevatele helimaastikele. Lisaks pärimusmuusika töötlustele pakub RÜÜT sellel albumil ka omaloomingut iga ansambliliikme sulest. Teise albumiga kandideeris RÜÜT ka kolmele Etnokulbi auhinnale – parim lugu (“Ilus ole”), parim album (“Kadakad”) ja parim artist.

Liikmed
Maili Metssalu – viiul, vokaal
Maarja Soomre – meloodika, kannel, vokaal
Juhan Uppin – eesti lõõtspill, kannel, vokaal
Toomas Oks – eesti lõõtspill, vokaal

Diskograafia
2015 album "Maasikille"
2017 album "Kadakad"

Viited

Välislingid
Ansamblist allstarz.ee andmebaasis
RÜÜTi Facebooki leht
RÜÜT Instagramis
Bandcamp
Folk Massidesse lehel
Youtube
Spotify

Eesti ansamblid
Leon Balogun

Leon Aderemi Balogun (sündinud 28. juunil 1988 Berliinis) on Nigeeria-Saksamaa jalgpallur. Ta mängib kaitsjana Šotimaa kõrgliiga klubis Rangers ja Nigeeria jalgpallikoondises.

Ta alustas karjääri Saksamaal. Bundesligas tegi ta debüüdi 19. aprillil 2009 Hannover 96 meeskonnas. Ta on kuulnud veel Bremeni Werderi, Fortuna Düsseldorfi, SV Darmstadt 98 ja 1. FSV Mainz 05 meeskonda.

2018. aasta mais sõlmis ta kahe aasta pikkuse lepingu Brighton & Hove Albioniga. Esimese värava Inglismaa kõrgliigas lõi ta 4. detsembril 2018 mängus Crystal Palace'i vastu. 2020. aasta jaanuaris suundus ta laenule Inglismaa esiliiga klubisse Wigan Athletic. 2020. aasta juunis sõlmis ta klubiga lühiajalise püsiva lepingu.

2020. aasta juulis sõlmis ta üheaastase lepingu Rangersiga.

Debüüdi Nigeeria jalgpallikoondises tegi Balogun 5. märtsil 2014 sõprusmängus Mehhiko vastu. Ta on kuulunud Nigeeria koondisse 2018. aasta maailmameistrivõistlustel ja 2019. aasta Aafrika rahvaste karikavõistlustel.

Tema isa on nigeerlane ja ema sakslane.

Viited 

Nigeeria jalgpallurid
Hannover 96 jalgpallurid
Bremeni Werderi mängijad
Brighton & Hove Albion FC jalgpallurid
Wigan Athletic FC mängijad
Rangers FC jalgpallurid
Bundesliga mängijad
Premier League'i mängijad
The Championshipi mängijad
Sündinud 1988
Müncheni Euroopa Kool

Müncheni Euroopa Kool (saksa keeles Europäische Schule München) on Saksamaal Münchenis tegutsev Euroopa Kool, kus õpivad Euroopa Liidu institutsioonides töötavate vanemate lapsed.

Kool asutati 1977.

Koolis õpetatakse ka eesti keelt.

Viited

Välislingid
Koduleht
Koolist Eesti Instituudi kodulehel

Välismaa eesti koolid
Euroopa Liit
München
Virve Hinnov

Virve Hinnov (sünninimi Virve Laurits, esimesest abielust Virve Milk; 30. oktoober 1915 Tartu – 10. veebruar 2006 Tartu) oli eesti kunstiajaloolane ja museoloog.

Ta lõpetas 1934. aastal Eesti Noorsoo Kasvatuse Seltsi Tütarlaste Gümnaasiumi. Ta õppis Tartu Ülikoolis võõrkeeli ning kunstiajalugu Sten Karlingi õpilasena, oli Eesti Naisüliõpilaste Seltsi liige. Lõpetas 1946. aastal Tartu Riikliku Ülikooli ajaloo-keeleteaduskonna kunstiajaloo eriala.

1942. aastal asus ta tööle Eesti Rahva Muuseumis. 1943. aastast töötas Tartu Kunstimuuseumis maalikoguhoidjana.

Ta korraldas kunstnike tööde näitusi, koostas näitusekatalooge ja ülevaateid kunstnike loomingust. Samuti juhtis ta rahvaülikooli kunstiosakonna tegevust ja pidas loenguid.

Teoseid
Virve Hinnov, Eha Ratnik. "Maalitehnikad". Tallinn: Eesti Riiklik Kirjastus, 1963
"Paul Raud 1865–1930: elu ja tegevus". Tallinn: Kunst, 1966

Tunnustus
1976 Eesti NSV teeneline kultuuritegelane
1978 Kristjan Raua preemia (teos "Eesti kunsti ajalugu I" (I ja II), autorite kollektiiv: Mart-Ivo Eller, Voldemar Erm, Leo Gens, Virve Hinnov, Rudolf Kangert, Juta Keevallik, Kaalu Kirme, Tuui Koort, Ene Lamp, Rein Loodus, Mai Lumiste, Tiina Nurk, Evi Pihlak, Villem Raam, Jüri Selirand, Irina Solomõkova (kollektiivi juht), Karl Tihase, Vaike Tiik, Voldemar Vaga, Hannes Valter, Viivi Viilman, Lehti Viiroja ja Helmi Üprus)

Viited

Kirjandus 
Mare Ruus, Mart Eller. "Hinnov, Virve, kunstiajaloolane ja muuseumitöötaja". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 109–110

Välislingid
Album Academicum Universitatis Tartuensis 1918-1944
Rahvusarhiivi fotode andmebaas FOTIS. Eesti Naisüliõpilaste Seltsi liige Virve Laurits
Haud Tartu Ülikooli kalmistul

Eesti kunstiajaloolased
Eesti muuseumitöötajad
Miina Härma Gümnaasiumi vilistlased
Tartu Ülikooli ajaloo-keeleteaduskonna vilistlased
Eesti Naisüliõpilaste Seltsi liikmed
Eesti NSV teenelised kultuuritegelased
Sündinud 1915
Surnud 2006
Ülikooli kalmistule maetud
Töö ja Tervis

Töö ja Tervis oli aastatel 1925–1940 Eestis ilmunud sotsiaalpoliitika valdkonna ajakiri.

Ajakirja esimene number ilmus 1925. aasta septembris. Ajakirja väljaandja oli Eesti Haigekassade Liit. Ajakiri ilmus kord kuus ja määratles end sotsiaalpoliitilise kuukirjana. Alates 1928. aasta juuninumbrist märgiti ajakirja päises, et ajakiri on Eestimaa Haigekassade Liidu ja Sotsiaalse Arengu Eesti Ühingu häälekandja. 

Ajakirjas avaldati artikleid tööhõive, töökaitse, sotsiaalkindlustuse, tervishoiu, hoolekande ja muude sotsiaalküsimuste kohta.

Ajakirja tegevtoimetaja oli Leopold Johanson. Ajakirja viimane number ilmus detsembris 1940. 

Eesti endised ajakirjad
Kroonstad

Kroonstad on linn Lõuna-Aafrika Vabariigis Free State'i provintsis Fezile Dabi ringkonnas, Moqhaka valla halduskeskus.

Kroonstad on asutatud 1855. aastal.

2011. aasta rahvaloenduse andmetel oli Kroonstadi elanikest mustanahalisi aafriklasi 85,2%, valgeid 10,1%, värvilisi 4,0%, India või Aasia päritolu inimesi 0,4% ja teisi 0,3%. Sotho keelt pidas emakeeleks 73,3% inimesi, afrikaani keelt 15,8%, inglise keelt 3,1%, koosa keelt 2,5% ja teisi keeli 5,3%.

Galerii

Viited

Free State'i provintsi linnad